b"\n_START_ARTICLE_\nAalborg Universitet K\xc3\xb8benhavn\n_START_SECTION_\nHistorie\n_START_PARAGRAPH_\nDe f\xc3\xb8rste sp\xc3\xa6de skridt til det, der i dag er AAU CPH, blev taget i 2002 da AAU\xc2\xa0udb\xc3\xb8d uddannelsen Medialogi i K\xc3\xb8benhavn i samarbejde med Den Sociale H\xc3\xb8jskole. I 2005 bet\xc3\xb8d et nyt samarbejde med Ingeni\xc3\xb8rh\xc3\xb8jskolen i K\xc3\xb8benhavn at AAU\xc2\xa0flyttede sine aktiviteter til Ballerup. Fra 2005 til 2012 skete der en gradvis udbygning i Ballerup. Samarbejdet med Ingeni\xc3\xb8rh\xc3\xb8jskolen blev udvidet, flere uddannelser kom til, og AAU fik flere forskningsaktiviteter etableret._NEWLINE_Den 2. november 2011 offentliggjorte AAU en aftale med Nokia Danmark om at overtage Nokias lejekontrakt med PFA p\xc3\xa5 3 bygninger i K\xc3\xb8benhavns Sydhavn, p\xc3\xa5 42.500 kvm. Aftalen bet\xc3\xb8d, at Nokia donerede meget af sit udstyr til AAU. I sommeren 2012 overtog AAU CPH\xc2\xa0Nokias bygninger p\xc3\xa5 A.C Meyers V\xc3\xa6nge og Frederikskaj\xc2\xa0 og etableringen af en campus i K\xc3\xb8benhavns Sydhavn var en realitet. Alle aktiviteter i hovedstadsomr\xc3\xa5det blev nu samlet under samme tag \xe2\x80\x93 bl.a. rykkede ogs\xc3\xa5 Statens Byggeforskningsinstitut (SBi) med til Sydhavnen (SBi fusionerede 1. januar 2007 med Aalborg Universitet. Indtil da var instituttet en del af \xc3\x98konomi- og Erhvervsministeriet).\n_START_SECTION_\nForskning\n_START_PARAGRAPH_\nP\xc3\xa5 AAU CPH forskes og uddannes der indenfor b\xc3\xa5de humaniora, IT og design samt engineering og naturvidenskab. Forskningen p\xc3\xa5 AAU CPH\xc2\xa0er en integrereret del af AAU's\xc2\xa0forskning p\xc3\xa5 de tre campusser i\xc2\xa0Aalborg, Esbjerg og K\xc3\xb8benhavn. Det betyder bl.a.,\xc2\xa0at de fleste forskere og ph.d.'ere er tilknyttet et hovedinstitut i Aalborg. F\xc3\xb8lgende 14 institutter er repr\xc3\xa6senteret p\xc3\xa5 AAU CPH:"